Na temelju članka 90. Zakona o gradnji (''Narodne novine'', broj 155/25) i članka 27. Statuta Općine Dugi Rat („Službeni glasnik“ - službeno glasilo Općine Dugi Rat, broj 5/21 i 20/26), po prethodno pribavljenom mišljenju Turističke zajednice Općine Dugi Rat, URBROJ: __________ od ____. ____. 2026. godine, Općinsko vijeće Općine Dugi Rat na ___. sjednici održanoj ___. ___. 2026. g. donosi

O D L U K U
[bookmark: _Hlk501369879]o privremenoj zabrani izvođenja radova
 tijekom turističke sezone na području Općine Dugi Rat u 2027. godini



I. UVODNE ODREDBE

Članak 1.

Ovom se Odlukom određuje razdoblje kalendarske godine i vrijeme u kojemu se ne mogu izvoditi zemljani radovi i radovi na izgradnji konstrukcije građevine, te utvrđuju opći uvjeti i razlozi zbog kojih se u pojedinim slučajevima mogu izvoditi radovi kao i nadzor nad provedbom ove Odluke. 


II. ZABRANA IZVOĐENJA RADOVA

Članak 2.

Pod radovima koji se u smislu ove Odluke zabranjuju, smatraju se svi zemljani radovi, te svi radovi na izgradnji konstrukcije građevine.


III. RAZDOBLJE I VRIJEME ZABRANE IZVOĐENJA RADOVA

Članak 3.

Na području naselja Duće zabrana radova iz članka 2. ove Odluke vrijedi od 16. lipnja do 15. kolovoza 2027. godine u vremenu od 00,00 do 24,00 sata.
Na području naselja Dugi Rat i naselja Jesenice, kao i područja starih sela Jesenice, Zeljovići, Krug i sela Duće, zabrana radova iz članka 2. ove Odluke vrijedi od 16. lipnja do 15. kolovoza 2027. godine u vremenu od 00,00 do 24,00 sata.

Članak 4.
Do dana zabrane izvođenja radova u smislu članka 3. ove Odluke investitori koji su radi izvođenja građevinskih radova zauzeli javnu površinu, dužni su istu osloboditi od svih stvari i vratiti u prijašnje stanje. 


IV. IZNIMKE OD ZABRANE I OGRANIČENJA IZVOĐENJA RADOVA

Članak 5.

Zabrana iz ove Odluke se odnosi na sve vrste građevina i radova iz članka 2. ove Odluke osim:
· građenje/rekonstrukciju građevina za čije je građenje, odnosno izvođenje utvrđen interes Republike Hrvatske,
· uklanjanja građevina na temelju rješenja građevinske inspekcije ili odluke drugog nadležnog tijela provođenjem upravnog postupka, 
· građenje građevina, odnosno izvođenje radova u godini u kojoj je odluka stupila na snagu,
· građevinskih radova od posebnog interesa za Općinu Dugi Rat (građenje/rekonstrukcija objekata predškolske skrbi, osnovnoškolskog obrazovanja, socijalne skrbi, sportske i kulturne namjene; poboljšanje energetske učinkovitosti zgrada u vlasništvu jedinice lokalne i područne samouprave; izvođenje radova po projektima financiranim iz EU i nacionalnih fondova u kojima je investitor Općina Dugi Rat, Splitsko-dalmatinska županija ili ustanove u vlasništvu istih; popravka objekata i uređaja komunalne infrastrukture i slično). 

Odluku o odobravanju radova iz prethodnog stavka ovog članka donosi Općinski načelnik na prijedlog Jedinstvenog upravnog odjela Općine Dugi Rat.


V. NADZOR PROVEDBE ODLUKE

Članak 6.
Nadzor nad provedbom ove Odluke obavljaju komunalni redari Općine Dugi Rat sukladno odredbama Zakona o građevinskoj inspekciji („Narodne novine“ broj 153/13 i 145/24).


VI. ZAVRŠNE ODREDBE

Članak 7.

Na dan stupanja ove Odluke, prestaje važiti Odluka o privremenoj zabrani izvođenja  radova tijekom turističke sezone na području Općine Dugi Rat u 2026. godini („Službeni glasnik“ – službeno glasilo Općine Dugi Rat 29/25). 

Članak 9.

Ova Odluka stupa na snagu osmog dana od dana objave u ‘’Službenom glasniku“ - službenom glasilu Općine Dugi Rat. 

SPLITSKO-DALMATINSKA ŽUPANIJA
OPĆINA DUGI RAT
Općinsko vijeće


KLASA: 360-01/26-01/____  	                                               PREDSJEDNICA
URBROJ: 2181-22-01-26-___	         	                    OPĆINSKOG VIJEĆA:
Dugi Rat, ___. ___. 2026.	
                                   		                                       Sanja Vitaić
